

Οίςΐυΐί^ϊιςηθϋ 6γ 
νΑΚνΑΚΑ ΖΑΟΗ/' 

ΟβΙθ: 2019.02.2 
ΕΕΤ 

Ρθ35θπ: δίβΠθα ΡϋΡ 
(θΓη&θϋΰθύ) ■ 
ίοοβίίοη: Α0τβ|5, ΕΙΙίπϊΚο 
Τ γρθ0Γ3ίίθ 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7887 


27 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 628 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθιέρωση υπερωριών πρακτικογράφου Διοικη¬ 
τικού Συμβουλίου Δημοτικής ΕπιχείρησηςΎδρευ- 
σης - Αποχέτευσης Ζακύνθου για το έτος 2019 

2 

Καθιέρωση των ωρών υπερωριακής εργασίας για 
τις απογευματινές, νυχτερινές και κατά τις Κυρια¬ 
κές και εξαιρέσιμες ημέρες και την καθιέρωση ερ¬ 
γασίας με αμοιβή κατά τις Κυριακές, εξαιρέσιμες 
ημέρες ή τις νυχτερινές κατά το έτος 2019. 

3 

Έγκριση καθιέρωσης υπερωριακής απασχόλη¬ 
σης προσωπικού της Κοινωφελούς Επιχείρησης 
Κοινωνικής Προστασίας, Αλληλεγγύης, Πρόνοιας, 
Υγείας και Αστικής Συγκοινωνίας Δήμου Κω, για 
το έτος 2019. 

4 

Καθιέρωση υπερωριακής απασχόλησης των 
υπαλλήλων της Δημοτικής Κοινωφελούς Επιχεί¬ 
ρησης Φαρσάλων - (ΔΗ.Κ.Ε.ΦΑ). 

5 

Έγκριση υπερωριακής απασχόλησης του προσω¬ 
πικού του ΕΦΕΤ για το έτος 2019 

6 

Έγκριση απασχόλησης υπαλλήλων του Κέντρου 
Μετεωρολογικών Εφαρμογών (ΚΕ.Μ.Ε) του 
(ΕΛ.Γ.Α) τις νυχτερινές ώρες εργάσιμων ημερών 
και τις νυχτερινές ή ημερήσιες ώρες Κυριακών και 
λοιπών εξαιρέσιμων ημερών για τη συμπλήρωση 
της υποχρεωτικής εβδομαδιαίας εργασίας, για 
το χρονικό διάστημα εφαρμογής του Προγράμ¬ 
ματος Χαλαζικής Προστασίας έτους 2019 από 
20-03-2019 έως 30-09-2019. 


ΑΠΟΦΑΣΕΙΣ 

Αριθμ. αττόφ. 8 (1) 

Καθιέρωση υπερωριών πρακτικογράφου Διοικη¬ 
τικού Συμβουλίου Δημοτικής ΕπιχείρησηςΎδρευ- 
σης - Αποχέτευσης Ζακύνθου για το έτος 2019 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΔΗΜΟΤΙΚΗΣ 
ΕΠΙΧΕΙΡΗΣΗΣ ΥΔΡΕΥΣΗΣ- 
ΑΠΟΧΕΤΕΥΣΗΣ ΖΑΚΥΝΘΟΥ 

Έχοντας υπόψη: 

1. Τις διατάξεις της παρ. 1 του άρθρου 58 του 
ν. 3852/2010 

2. Τις διατάξεις του άρθρου 20 του ν. 4354/2015 

3. Τις διατάξεις του άρθρου 6 του Ο.Ε.Υ. 

4. Την αριθμ. οικ. 2/2015/ΔΕΠ/05-01 -2016 εγκύκλιο 
του Υπουργείου Οικονομικών 

5. Την αριθμ. 2/1757/0026/10.01.2017(ΦΕΚ 17/τ.Β7 
12.01.2017) απόφαση του Υπουργείου Οικονομικών 

6. Τις διατάξεις του ν. 1069/1980 άρθρο 3 παρ. 4 όπως 
τροποποιήθηκε με το άρθρο 2 παρ. 6 του ν. 4483/2017 

7. Την αριθμ. 196/04-11-2016 απόφαση Προέδρου 
«Ορισμός υπαλλήλου για τήρηση πρακτικών συνεδρι¬ 
άσεων Δ.Σ. ΔΕΥΑΖ» 

8. Την πρόβλεψη σχετικών πιστώσεων στον ψηφισθέ- 
ντα προϋπολογισμό του έτους 2019 της ΔΕΥΑΖ 

9. Το γεγονός ότι η υπάλληλος που τηρεί τα πρακτικά 
των συνεδριάσεων προσφέρει υπερωριακή υπηρεσία 
περάν του υποχρεωτικού ωραρίου εργασίας: 

Α. Καθιερώνει υπερωριακή απογευματινή απασχό¬ 
ληση της πρακτικογράφου της ΔΕΥΑΖ, Δικαιούλια Μα¬ 
ρίας του Μιχαήλ, μέχρι είκοσι (20) ώρες μηνιαίως, έως 
31/12/2019, για την τήρηση των πρακτικών του Διοι¬ 
κητικού Συμβουλίου της ΔΕΥΑΖ, καθώς και για την συ¬ 
γκέντρωση εισηγήσεων, την κατάρτιση των θεμάτων 

της ημερήσιας διάταξης, την σύνταξη αποφάσεων και 
την επιμέλεια και εκτέλεση κάθε εργασίας που αφορά 
την εύρυθμη λειτουργία του Διοικητικού Συμβουλίου, 
συνολικής δαπάνης περίπου 1.400,00€ (συμπεριλαμβα¬ 
νομένου ΦΠΑ και νομίμων κρατήσεων). 

Β. Εγκρίνει διάθεση πίστωσης ποσού 1.400,00€ από 
τον Κ.Α. 60.00.00 

Γ. Η απόφαση αυτή ισχύει από την δημοσίευση της 
παρούσης στην Εφημερίδα της Κυβερνήσεως (ΦΕΚ), έως 
31/12/2019. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 17 Ιανουάριου 2019 

Ο Πρόεδρος 

ΚΩΝΣΤΑΝΤΙΝΟΣ ΚΟΚΟΡΗΣ 


Αριθμ. απόφ. 7 (2) 

Καθιέρωση των ωρών υπερωριακής εργασίας για 
τις απογευματινές, νυχτερινές και κατά τις Κυρια¬ 
κές και εξαιρέσιμες ημέρες και την καθιέρωση 
εργασίας με αμοιβή κατά τις Κυριακές, εξαιρέ¬ 
σιμες ημέρες ή τις νυχτερινές κατά το έτος 2019. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ 
ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ - 
ΑΠΟΧΕΤΕΥΣΗΣ ΖΑΚΥΝΘΟΥ 

Έχοντας υπόψη: 

1. Τις διατάξεις της παρ. 1 του άρθρου 45 του 
ν. 4071/2012. 

2. Τις διατάξειςτου ν. 4354/2015 και ιδίωςτου άρθρου 20. 

3. Τις διατάξεις του άρθρου 98 παρ. 1 του Ο.Ε.Υ. 

4. Την αριθμ. 2/1757/0026/10.01.2017 (ΦΕΚ 17/τ.ΒV 
12.01.2017) απόφαση του Υπουργείου Οικονομικών 

5. Τον συνολικό αριθμό των υπηρετούντων υπαλλή¬ 
λων της ΔΕΥΑΖ 

6. Την έλλειψη και αδυναμία πρόσληψης προσωπικού 

7. Την πρόβλεψη σχετικών πιστώσεων στον ψηφισθέ- 
ντα προϋπολογισμό του έτους 2019 της ΔΕΥΑΖ. 

8. Την ανάγκη απογευματινής υπερωριακής απασχό¬ 
λησης, σύμφωνα με τις υποχρεώσεις και το αντικείμενο 
της επιχείρησης, (24ωρη συνεχή βάση), μέχρι την 22η 
ώρα καθώς και Σάββατα, Κυριακές και νύχτα, των μονί¬ 
μων και ΙΔΑΧ υπαλλήλων της Επιχείρησης, που τυχόν θα 
προκύψουν, λόγω εκτάκτων, επειγουσών και εποχικών 
αναγκών, κατά το έτος 2019: 

1. Εγκρίνει την υπερωριακή απασχόληση μονίμων και 
Ι.Δ.Α.Χ υπαλλήλων της ΔΕΥΑΖ, έως 31/12/2019, μέχρι 
είκοσι (20) ώρες ανά υπάλληλο μηνιαίως, για την κάλυ¬ 
ψη των υπηρεσιακών αναγκών της Επιχείρησης, συνο¬ 
λικής δαπάνης περίπου 55.000,00€ μέσα στα όρια των 
εγγεγραμμένων πιστώσεων του προϋπολογισμού έτους 
2019, όπως αναλυτικά αναφέρουμε παρακάτω: 

- ΣΤΙΣ ΔΙΟΙΚΗΤΙΚΕΣ ΥΠΗΡΕΣΙΕΣ 

Για 8 υπαλλήλους Ι.Δ.Α.Χ και για 1.900 ώρες - δαπάνη 
6.500,00 € 


- ΣΤΗΝ ΤΕΧΝΙΚΗ ΥΠΗΡΕΣΙΑ - ΥΔΡΕΥΣΗ - ΣΥΝΕΡΓΕΙΑ 
ΥΔΡΕΥΣΗΣ 

Για 25 υπαλλήλους και για 7.500 ώρες - δαπάνη 
24.250,00 € 

- ΣΤΗΝ ΤΕΧΝΙΚΗ ΥΠΗΡΕΣΙΑ - ΑΠΟΧΕΤΕΥΣΗ - ΣΥΝΕΡ¬ 
ΓΕΙΑ ΑΠΟΧΕΤΕΥΣΗΣ 

Για 20 υπαλλήλους και για 4.600 ώρες - δαπάνη 
14.000,00 € 

- ΣΤΗΝ ΥΠΗΡΕΣΙΑ ΒΕΒΑΙΩΣΗΣ ΚΑΙ ΕΚΔΟΣΗΣ ΛΟΓΑ¬ 
ΡΙΑΣΜΩΝ -ΣΥΝΕΡΓΕΙΑ ΚΑΤΑΜΕΤΡΗΣΕΩΝ, ΕΛΕΓΧΩΝ, 
ΔΙΑΚΟΠΩΝ, ΣΥΝΔΕΣΕΩΝ ΚΑΙ ΕΠΑΝΑΣΥΝΔΕΣΕΩΝ 

Για 5 υπαλλήλους και για 3.200 ώρες - δαπάνη 9.300,00 €. 

Οι ώρες αυτές δεν μπορούν να υπερβαίνουν τις 20 ανά 
υπάλληλο /μήνα, όταν αφορούν απογευματινή (μέχρι 
την 22η ώρα) υπερωριακή απασχόληση και τις 16 ανά 
υπάλληλο /μήνα, όταν αφορούν νυχτερινές, Κυριακές 
και εξαιρέσιμες 

2. Εγκρίνει διάθεση πίστωσης ποσού 55.000,00 € από 
τον Κ.Α. 60.00.00. 

3. Η κατανομή των ωρών απασχόλησης του προσω¬ 
πικού, ως ανωτέρω, θα γίνεται κάθε φορά με απόφαση 
Προέδρου, ανάλογα με τις ανάγκες της Υπηρεσίας. 

4. Η απόφαση αυτή ισχύει από την δημοσίευση της 
παρούσης στην Εφημερίδα της Κυβερνήσεως (ΦΕΚ), έως 
31/12/2019. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 17 Ιανουάριου 2019 

Ο Πρόεδρος 

ΚΩΝΣΤΑΝΤΙΝΟΣ ΚΟΚΟΡΗΣ 


Αριθμ. απόφ. 21 (3) 

Έγκριση καθιέρωσης υπερωριακής απασχόλη¬ 
σης προσωπικού της Κοινωφελούς Επιχείρησης 
Κοινωνικής Προστασίας, Αλληλεγγύης, Πρόνοι¬ 
ας, Υγείας και Αστικής Συγκοινωνίας Δήμου Κω, 
για το έτος 2019. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ 
ΚΟΙΝΩΦΕΛΟΥΣ ΕΠΙΧΕΙΡΗΣΗΣ ΚΟΙΝΩΝΙΚΗΣ 
ΠΡΟΣΤΑΣΙΑΣ ΑΛΛΗΛΕΓΓΥΗΣ ΠΡΟΝΟΙΑΣ ΥΓΕΙΑΣ 
ΚΑΙ ΑΣΤΙΚΗΣ ΣΥΓΚΟΙΝΩΝΙΑΣ ΔΗΜΟΥ ΚΩ 

Έχοντας υπόψη: 

1. Το αριθμ. ΦΕΚ 577/02-03-2012 περί συγχώνευσης 
των Κοινωφελών Επιχειρήσεων και σύστασης νέας Κοι¬ 
νωφελούς με την επωνυμία: Κοινωφελής Επιχείρηση Κοι¬ 
νωνικής Προστασίας, Αλληλεγγύης, Πρόνοιας, Υγείας και 
Αστικής Συγκοινωνίας. 

2. Τις διατάξεις των άρθρων 254 - 264 του ν. 3463/2006 

3. Τον ν. 3852/2010 (ΦΕΚ 87/τ.Α707.06.2010): «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης.» 

4. Το ν. 4555/2018 (ΦΕΚ 133/τ.Α719.07.2018). 

5. Την αριθμ. 250/19.9.2014 απόφαση του Δημοτικού 
Συμβουλίου περί ορισμού μελών Δ.Σ. 

6. Την αριθμ. 77/ 3.10.2014 απόφαση του Διοικητικού 
Συμβουλίου της Κοινωφελούς Επιχείρησης. 

7. Την αριθμ. 121/ 07.04.2017 απόφαση του Δημοτι¬ 
κού Συμβουλίου περί αντικατάσταση μελών του Δ.Σ. της 
Κοινωφελούς Επιχείρησης. 

8. Τις διατάξεις της περ. 12 της υποπαραγράφου Γ1 της 
παραγράφου Γ του άρθρου πρώτου του ν. 4093/2012. 

9. Το άρθρο 20 του ν. 4354/2015. 

10. Τις διατάξεις του ν. 4258/2014 άρθρο 31. 

11 .Τις διατάξεις του άρθρου 7 παρ. 1 του β.δ. 748/1966 
«Περί κωδικοποιήσεως, καταργήσεως, τροποποιήσεως 
και συμπληρώσεως των διατάξεων της κείμενης νομο¬ 
θεσίας περί εβδομαδιαίας και Κυριακής αναπαύσεως και 
ημερών αργίας». 

12. Τα άρθρα 22 και 23 του Κανονισμού Προσωπικού 
της Κοινωφελούς Επιχείρησης σχετικά με την πρόβλεψη 
υπερωριακής εργασίας, όπως αυτός τροποποιήθηκε με 
την αριθμ. 6/2016 απόφαση του Δ.Σ της Κοινωφελούς 
Επιχείρησης (ΑΔΑ: 73ΖΟΟΞΓΥ-ΗΡΜ) και εγκρίθηκε με την 
αριθμ. 39/2016 απόφαση του Δημοτικού Συμβουλίου Κω 
(ΑΔΑ: ΩΣ2ΡΩΛΕ-ΘΗΡ) 

13. Το άρθρο 12 του Εσωτερικού Κανονισμού της Κοι¬ 
νωφελούς Επιχείρησης σχετικά με την 24ωρη λειτουργία 
της, 365 ημέρες το χρόνο, όπως αυτός τροποποιήθηκε με 
την αριθμ. 120/2016 απόφαση του Δ.Σ. της Κοινωφελούς 
Επιχείρησης (ΑΔΑ:Ω43ΖΟΞΓΥ-ΤΥΘ) και εγκρίθηκε με την 
αριθμ. 328/2016 απόφαση του Δημοτικού Συμβουλίου 
Κω (ΑΔΑ:75Ξ7ΩΛΕ-ΙΗΤ). 

14. Την αναγκαιότητα του Τομέα Αστικής Συγκοινωνίας 
για συνεχή λειτουργία από τις 05:30 πρωινή έως και την 
02:30 βραδινή ή οποία αναλόγως με τις εκάστοτε ανάγκες 
του Τομέα μπορεί να επεκταθεί σε 24ωρη λειτουργία, με 
σύστη μα κυλιόμενων βαρδιών επί 365 ημέρες τον χρόνο, 
βάσει του αντικειμένου της (συγκοινωνιακό έργο). 

15. Το γεγονός ότι κατά την θερινή περίοδο από 1 η 
Μαρτίου 2019 έως 30 Νοεμβρίου 2019, προκύπτουν 
έκτακτες εποχικές υπηρεσιακές ανάγκες και επιβάλλεται 
η εργασία του προσωπικού του Τομέα Αστικής Συγκοι¬ 
νωνίας, πέραν του κανονικού ωραρίου. 

16. Το γεγονός ότι από την απόφαση αυτή για το χρο¬ 
νικό διάστημα από 1 η Μαρτίου 2019 έως 30 Νοεμβρίου 
2019, θα προκληθεί δαπάνη ύψους 45.000,00 € και θα 
βαρύνει τους Κ.Α. 6022,6032,6041, και 6043 του προϋ¬ 
πολογισμού έτους 2019. 

17. Την επιβεβλημένη και επιτακτική ανάγκη, λόγω της 
ιδιαιτερότητας και εξαιρετικότητας των παρεχόμενων 
υπηρεσιών, για πρόσθετη υπερωριακή απογευματινή 
και νυκτερινή εργασία, καθώς και για εργασία κατά τις 
Κυριακές, τις εξαιρέσιμες ημέρες και τη διάρκεια της νύ¬ 
χτας, ώστε να διασφαλιστεί η συνεχής, τακτική, εύρυθμη, 
ασφαλή και αποτελεσματική λειτουργία των υπηρεσιών 
του Τομέα Αστικής Συγκοινωνίας της Επιχείρησης. 

18. Τον αριθμό των εργαζομένων στον Τομέα Αστικής 
Συγκοινωνίας της Κοινωφελούς Επιχείρησης. 

19. Το γεγονός ότι κρίνεται απαραίτητη λόγω της 
ιδιαιτερότητας και εξαιρετικότητας των παρεχόμενων 
υπηρεσιών της επιχείρησης ειδικά του Τομέα της Αστι¬ 


κής Συγκοινωνίας, ο οποίος δύναται να λειτουργεί σε 
συνεχή 24ωρη βάση 365 ημέρες το χρόνο, η ανάγκη 
για πρόσθετη υπερωριακή απογευματινή και νυκτερινή 
εργασία του προσωπικού, καθώς και για εργασία κατά 
τις Κυριακές, τις εξαιρέσιμες ημέρες και τη διάρκεια 
της νύκτας, ώστε να διασφαλιστεί η συνεχής, τακτική, 
εύρυθμη, ασφαλής και αποτελεσματική λειτουργία των 
υπηρεσιών του τομέα, ο οποίος εκτελεί συγκοινωνιακό 
έργο. 

20. Το γεγονός ότι απαιτείται η οργάνωση των υπαλ¬ 
λήλων (οδηγοί λεωφορείων - εκδότες εισιτηρίων -υπάλ¬ 
ληλοι γραφείου κινήσεως/Σταθμάρχες - ελεγκτές - κα- 
θαριστές οχημάτων - Νυχτοφύλακας) σε κυλιόμενες 
βάρδιες διπλής και πλέον φυλακής και για τις 7 ημέρες 
της εβδομάδας - Σάββατα, Κυριακές, εξαιρέσιμες - για 
την εξασφάλιση της απρόσκοπτης λειτουργίας της συ¬ 
γκοινωνιακής εξυπηρέτησης των επιβατών του νησιού 
της Κω στην περιοχή ευθύνη της κατά την θερινή πε¬ 
ρίοδο. 

21. Το γεγονός ότι τα εκδοτήρια εισιτηρίων και το 
γραφείο κίνησης ακολουθεί το ωράριο λειτουργίας των 
αστικών λεωφορείων και παραμένουν ανοιχτά καθ' όλη 
την διάρκεια εκτέλεσης συγκοινωνιακού έργου και για τις 
7 ημέρες της εβδομάδας-Σάββατα, Κυριακές, εξαιρέσι¬ 
μες, σε κυλιόμενες βάρδιες διπλής και πλέον φυλακής. 

22. Το γεγονός ότι για τον καλύτερο έλεγχο των εισιτη¬ 
ρίων των επιβατών απαιτείται η εργασία των ελεγκτών 
κατά τις Κυριακές, τις εξαιρέσιμες ημέρες και τη διάρκεια 
της νύκτας. 

23. Το γεγονός ότι επειδή τα οχήματα θα πρέπει να 
καθαρίζονται καθημερινά απαιτείται η εργασία των κα- 
θαριστών οχημάτων κατά τις Κυριακές, τις εξαιρέσιμες 
ημέρες και κατά τη διάρκεια της νύχτας. 

24. Το γεγονός ότι τα οχήματα θα πρέπει να φυλάσ¬ 
σονται εντός του εργοταξίου καθημερινά, απαιτείται η 
εργασία του νυχτοφύλακα κατά τις Κυριακές, τις εξαιρέ¬ 
σιμες ημέρες και κατά τη διάρκεια της νύχτας. 

25. Το αποτέλεσμα της ψηφοφορίας κατά τη διάρκεια 
της οποίας προέκυψε ότι επί συνόλου έξι (06) παρόντων 
μελών, υπέρ της πρότασης ψήφισαν και οι έξι (06). 

ομόφωνα εγκρίνεται 

Λόγω της λειτουργίας του Τομέα Αστικής Συγκοινω¬ 
νίας της Κοινωφελούς Επιχείρησης σε συνεχή 24ωρη 
βάση 365 ημέρες το χρόνο, σύμφωνα με τις ανάγκες 
του Τομέα και το εκάστοτε πρόγραμμα δρομολογίων, η 
καθιέρωση υπερωριακής εργασίας όλες τις εργάσιμες 
ημέρες του μήνα καθώς και Κυριακές και εξαιρέσιμες 
ημέρες και την υπερωριακή απασχόληση του προσω¬ 
πικού, προκειμένου να αντιμετωπισθούν οι έκτακτες 
ανάγκες και ότι άλλο προκύψει, ώστε να διασφαλιστεί 
η συνεχής, τακτική, εύρυθμη, ασφαλής και αποτελεσμα¬ 
τική λειτουργία του Τομέα Αστικής Συγκοινωνίας, λόγω 
της φύσης των εργασιών του που απορρέουν από το 
αντικείμενο αυτής για το έτος 2019 και συγκεκριμένα 
για το χρονικό διάστημα από 1 η Μαρτίου 2019 έως 30 
Νοεμβρίου 2019 ως εξής: 

ΤΟΜΕΑΣ ΑΣΤΙΚΗΣ ΣΥΓΚΟΙΝΩΝΙΑΣ 

ΕΙΔΙΚΟΤΗΤΑ 

ΑΡΙΘΜΟΣ 

ΥΠΑΛΛΗΛΩΝ 

ΩΡΕΣ ΓΙΑ ΥΠΕΡΩΡΙΑΚΗ 
ΑΠΟΓΕΥΜΑΤΙΝΗ ΕΡΓΑΣΙΑ 

ΩΡΕΣ ΓΙΑ ΝΥΧΤΕΡΙΝΗ ΚΥΡΙΑΚΕΣ 
ΚΑΙ ΕΞΑΙΡΕΣΙΜΕΣ 

ΟΔΗΓΟΙ ΛΕΩΦΟΡΕΙΩΝ 

22 

3.080 

2.460 

ΕΚΔΟΤΕΣ ΕΙΣΙΤΗΡΙΩΝ 

6 

840 

670 

ΥΠΑΛΛΗΛΟΙ ΓΡΑΦΕΙΟΥ 
ΚΙΝΗΣΕΩΣ - ΣΤΑΘΜΑΡΧΕΣ 

3 

420 

340 

ΕΛΕΓΚΤΕΣ 

5 

700 

565 

ΚΑΘΑΡΙΣΤΕΣ ΟΧΗΜΑΤΩΝ 

2 

280 

225 

ΝΥΧΤΟΦΥΛΑΚΑΣ 

1 

0 

132 


- Δηλαδή τριάντα εννέα (39) υπάλληλοι για υπερωριακή απογευματινή εργασία έως είκοσι ώρες μηνιαίως και 
μέχρι τα αναφερόμενα στον πίνακα ωρών απασχόλησης και τριάντα εννέα (39) υπάλληλοι για υπερωριακή εργασία 
κατά τις Κυριακές, αργίες και εξαιρέσιμες ημέρες ή κατά τις νυχτερινές ώρες μέχρι δεκαέξι (16) ώρες μηνιαίως ανά 
υπάλληλο και μέχρι τα αναφερόμενα στον πίνακα ωρών απασχόλησης. 

-Τα παραπάνω αναφερόμενα όρια αριθμού υπαλλήλων και ωρών απασχόλησης είναι τα ανώτερα και δύναται 
να πραγματοποιηθούν μόνο εφόσον το επιβάλουν οι ανάγκες του Τομέα Αστικής Συγκοινωνίας της Κοινωφελούς 
Επιχείρησης. 

- Επιτρέπεται η εναλλάξ απασχόληση των υπαλλήλων, με την προϋπόθεση ότι σε καμία περίπτωση δεν θα γίνει 
υπέρβαση του ανώτατου αριθμού των ωρών ανά υπάλληλο. 

- Η αμοιβή του προσωπικού για την εργασία του κατά τις νυχτερινές ώρες , τις Κυριακές, αργίες και τις εξαιρέ¬ 
σιμες ημέρες, θα είναι κάθε φορά η προβλεπόμενη από την ισχύουσα νομοθεσία, σύμφωνα με το άρθρο 20 του 
ν. 4354/2015. 

- Η αρμοδιότητα της κατανομής των ανωτέρω ωρών γίνεται με το εβδομαδιαίο πρόγραμμα εργασίας που δίδεται 
από την επιχείρηση στους εργαζόμενους και η έγκριση ανήκει στον Διευθυντή της Επιχείρησης. 

- Για την καταβολή των ανωτέρω σχετικών αποζημιώσεων δεν προκαλείται δαπάνη σε βάρος του κρατικού 
προϋπολογισμού. 

- Η δαπάνη που θα προκόψει με την παρούσα, ανέρχεται στο ποσό των 45.000,00 € και θα βαρύνει τους Κ.Α. 6022, 
6032,6041, και 6043 του προϋπολογισμού έτους 2019. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κως, 28 Ιανουάριου 2019 

Η Πρόεδρος 

ΒΑΣΙΛΕΙΑ ΠΗ 


Αριθμ. απόφ. 1 (4) 

Καθιέρωση υπερωριακής απασχόλησης των 
υπαλλήλων της Δημοτικής Κοινωφελούς Επιχεί¬ 
ρησης Φαρσάλων - (ΔΗ.Κ.Ε.ΦΑ). 

Η ΠΡΟΕΔΡΟΣ ΤΗΣ ΔΗΜΟΤΙΚΗΣ ΚΟΙΝΩΦΕΛΟΥΣ 
ΕΠΙΧΕΙΡΗΣΗΣ ΦΑΡΣΑΛΩΝ 

Έχοντας υπόψη: 

Ι.Τον Εσωτερικό Κανονισμό Υπηρεσιών της ΔΗ.Κ.Ε.ΦΑ 

2. Τις διατάξεις των άρθρων 48 του ν. 3584/2007. 

3. Τις διατάξεις του άρθρου 20 του ν. 4354/2015 

4. Τις διατάξεις της παρ. 1β του άρθρου 158 του 
ν. 3463/2006 όπου τροποποιήθη καν με τις διατάξεις της 
παρ. 5 του άρθρου 49 του ν. 3943/2011. 

5. Τις εγγεγραμμένες πιστώσεις στους κωδικούς απο¬ 
ζημίωσης του προϋπολογισμού 2019 της ΔΗ.Κ.Ε.ΦΑ για 
υπερωριακή εργασία 


6.Τις υπηρεσιακές ανάγκες που δημιουργούνται στην 
επιχείρηση λόγω αυξημένου όγκου εργασιών όταν εναρ¬ 
μονιστεί με τον αριθμό των τακτικών υπαλλήλων στη 
Διοίκηση, οι οποίες επιβάλλουν την απασχόληση υπαλ¬ 
λήλων της ΔΗ.Κ.Ε.ΦΑ πέραν του κανονικού ωραρίου, 
αποφασίζουμε: 

Την καθιέρωση υπερωριακής εργασίας των υπαλλή¬ 
λων της ΔΗ.Κ.Ε.ΦΑ κατά τη διάρκειατουέτους2019, και 
συγκεκριμένα ένας (1) υπάλληλος για εργασία μετά το 
πέρας του κανονικού ωραρίου κατά τις απογευματινές 
ώρες των εργάσιμων ημερών, για το διάστημα από τη 
δημοσίευση της παρούσας απόφασης και έως 31-12- 
2019 με την προβλεπόμενη από το νόμο αποζημίωση 
για τις έκτακτες υπηρεσιακές ανάγκες της ΔΗ.Κ.Ε.ΦΑ 
που απορρέουν από τον αυξημένο όγκο εργασιών όταν 
εναρμονιστεί με τον αριθμό του τακτικού προσωπικού 
στη Διοίκηση. 

ΚΑΤΗΓΟΡΙΑ 

ΠΡΟΤΕΙΝΟΜΕΝΟΣ ΑΡΙΘΜΟΣ 
ΥΠΑΛΛΗΛΩΝ 

ΩΡΕΣ ΥΠΕΡΩΡΙΑΚΗΣ ΑΠΟΓΕΥΜΑΤΙΝΗΣ 
ΑΠΑΣΧΟΛΗΣΗΣ 

ΠΕΙ3 ΠΟΛΙΤΙΚΩΝ ΕΠΙΣΤΗΜΩΝ 
ΚΑΙ ΔΗΜΟΣΙΑΣ ΔΙΟΙΚΗΣΗΣ 

1 

120 


Οι ώρες απογευματινής υπερωριακής εργασίας δεν μπορεί να υπερβαίνουν τις εκατόν είκοσι (120) ανά υπάλληλο 
κατά το πρώτο εξάμηνο κάθε έτους και άλλες εκατόν είκοσι (120) κατά το δεύτερο εξάμηνο του ίδιου έτους. 
Κωδικοί πίστωσης που θα επιβαρυνθούν: 

ΚΑ: 04.60.12.00 ποσό 2000,00€ 

Η απόφαση αυτή να δημοσιευθεί στην Εφημερίδα της Κυβερνήσεως. 

Φάρσαλα, 4 Ιανουάριου 2019 
Η Πρόεδρος 

ΚΥΡΙΑΚΗ ΠΑΝΑΓΙΩΤΟΠΟΥΛΟΥ 


Αριθμ. απόφ. 3/18.01.2019 (5) 

Έγκριση υπερωριακής απασχόλησης του προσω¬ 
πικού του ΕΦΕΤ για το έτος 2019 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΝΙΑΙΟΥ 
ΦΟΡΕΑ ΕΛΕΓΧΟΥ ΤΡΟΦΙΜΩΝ 

Έχοντας υπόψη: 

1 .Το ν. 2741/1999 (ΦΕΚ 199/τ.Α728-09-1999) «Ενιαίος 
Φορέας Ελέγχου Τροφίμων, άλλες ρυθμίσεις θεμάτων 
αρμοδιότητας του Υπ. Ανάπτυξης και λοιπές διατάξεις», 
όπως τροποποιήθηκε και ισχύει. 

2. Την αριθ. 8323/11-01-2000 (ΦΕΚ 8/τ.Β713-01-2000) 
απόφαση Υπ. Ανάπτυξης περί ενάρξεως λειτουργίας του 
ΕΦΕΤ. 

3. Το π.δ. 71/17-07-2018 (ΦΕΚ 134/τ.Α'/24-07-2018) 
«Οργανισμός του Ενιαίου Φορέα Ελέγχου Τροφίμων». 

4. Το π.δ. 85/2012 (αρ. 8, παρ. 2, ΦΕΚ 141/τ.Α'/21-06- 
2012) «Ιδρυση και μετονομασία Υπουργείων, μεταφορά 
και κατάργηση υπηρεσιών», όπως αντικαταστάθηκε από 
το π.δ. 94/2012 (ΦΕΚ 149/τ.Α'/17-07-2012) και το π.δ. 
98/2012 (ΦΕΚ 160/τ.Α'/10-08-2012) και ισχύει. 

5. Το π.δ. 70/2015 (ΦΕΚ 114/τ.Α'/22-09-2015) «Ανα¬ 

σύσταση των Υπουργείων Πολιτισμού και Αθλητισμού, 
Υποδομών, Μεταφορών και Δικτύων, Αγροτικής Ανάπτυ¬ 
ξης και Τ ροφίμων.» 

6. Τις διατάξεις της παρ. 9 του άρθρου 3 του 
ν. 2741/1999 «το ΔΣ αποφασίζει για κάθε θέμα σχετικό 
με την διοίκηση, λειτουργία και διαχείριση του ΕΦΕΤ». 

7. Την αριθμ. 4363/58710/27-05-2015 απόφαση 
του Υπουργού Αγροτικής Ανάπτυξης και Τροφίμων 
με θέμα «Ορισμός μελών Διοικητικού Συμβουλίου του 
Ενιαίου Φορέα Ελέγχου Τροφίμων Ν.Π.Δ.Δ.» (ΦΕΚ 394/ 
τ.ΥΟΔΔ/03-06-2015), όπως τροποποιήθηκε και ισχύει 
με τις 6851/84363/29-07-2015 (ΦΕΚ 567/τ.ΥΟΔΔ/05-08- 
2015), 640/7837/26-01 -2016 (ΦΕΚ 54/τ.ΥΟΔΔ/02-02-2016), 
8528/10498/22-09-2016 (ΦΕΚ 515/τ.ΥΟΔΔ/29-09-2016), 
9349/11429/14-10-2016 (ΦΕΚ 566/τ.ΥΟΔΔ/21-10-2016), 
7541/83638/02-08-2017 (ΦΕΚ 404/τ.ΥΩΔΔ/22-08-2017) 
και 3383/171951/11-12-2018 (ΦΕΚ 748/τ.ΥΟΔΔ/14-12- 
2018 και ΦΕΚ 777/τ.ΥΟΔΔ/28-12-2018) αποφάσεις. 

8. Την αριθμ. 16270 απόφαση του Υφυπουργού Ανά¬ 


πτυξης με θέμα «Εσωτερικός Κανονισμός Λειτουργίας 
του ΔΣ του ΕΦΕΤ» (ΦΕΚ 1723/τ.Β'/22.11.2004). 

9. Την αριθμ. οικ 2/41768/0022/20-05-2014 ερμηνευ¬ 
τική εγκύκλιο του Γ.Λ.Κ. των διατάξεων του ν. 4261 /2014. 

10. Το ν. 4354/2015 (ΦΕΚ 176/τ.Α'/16-12-2015) «Μυθο¬ 
λογικές ρυθμίσεις των υπαλλήλων του Δημοσίου, των 
ΟργανισμώνΤοπικής Αυτοδιοίκησης (Ο.Τ.Α.) πρώτου και 
δεύτερου βαθμού, των Νομικών Προσώπων Δημοσίου 
(Ν.Π.Δ.Δ.) και Ιδιωτικού Δικαίου (Ν.Π.Ι.Δ.), καθώς και των 
Δ.Ε.Κ.Ο. του κεφ. Α' του ν. 3429/2005 (Α' 314) και άλλες 
μισθολογικές διατάξεις». 

11. Την εγκύκλιο 2/1015/ΔΕΠ/05-01 -2016 του Υπουρ¬ 
γείου Οικονομικών/Γενικό Λογιστήριο του Κράτους/Διεύ¬ 
θυνση Εισοδηματικής Πολιτικής με θέμα: «Παροχή οδη¬ 
γιών για την εφαρμογή των διατάξεων του Κεφαλαίου Β' 
του ν. 4354/2015 (176/Α') «Μισθολογικές ρυθμίσεις των 
υπαλλήλων του Δημοσίου, των Οργανισμών Τοπικής Αυ¬ 
τοδιοίκησης (Ο.Τ.Α.) πρώτου και δεύτερου βαθμού, των 
Νομικών Προσώπων Δημοσίου (Ν.Π.Δ.Δ.) και Ιδιωτικού 
Δικαίου (Ν.Π.Ι.Δ.), καθώς και των Δ.Ε.Κ.Ο. του κεφ. Α' του ν. 
3429/2005 (Α' 314) και άλλες μισθολογικές διατάξεις» και 
τις διευκρινήσεις που παρέχονται στο Άρθρο 20 με θέμα: 
«Αποζημίωση για εργασία καθ’ υπέρβαση του υποχρεω¬ 
τικού ωραρίου - Αποζημίωση για εργασία προς συμπλή¬ 
ρωση του υποχρεωτικού ωραρίου», όπου αναφέρεται 
ότι: «Με τις διατάξεις του άρθρου αυτού ορίζεται το ύφος 
και ο τρόπος αποζημίωσης για εργασία τόσο καθ’ υπέρ¬ 
βαση του υποχρεωτικού ωραρίου των υπαλλήλων, όσο 
και για εργασία προς συμπλήρωση του υποχρεωτικού 
εβδομαδιαίου. Ειδικότερα: «Α. Αποζημίωση για εργασία 
καθ’ υπέρβαση του υποχρεωτικού ωραρίου. 

1. Η καθιέρωση με αποζημίωση εργασίας καθ' υπέρ¬ 
βαση του υποχρεωτικού ωραρίου των υπαλλήλων, επι¬ 
τρέπεται μόνο για την αντιμετώπιση εποχικών, έκτακτων 
ή επειγουσών υπηρεσιακών αναγκών. 

Η υπερωριακή απασχόληση του προσωπικού εγκρίνε- 
ται με απόφαση του καθ' ύλην αρμόδιου Υπουργού, στην 
οποία αναφέρονται σαφή και συγκεκριμένα στοιχεία που 
δικαιολογούν την ανωτέρω υπερωριακή εργασία. Στην εν 
λόγω απόφαση δεν απαιτείται η σύμπραξη του Υπουρ¬ 
γού Οικονομικών, όπως προβλέπεται από τις ρυθμίσεις 
της παραγράφου 3 του άρθρου 77 του ν. 4270/2014 (Α' 
143). 

Για το προσωπικό των Αποκεντρωμένων Διοικήσεων 
η απόφαση καθιέρωσης υπερωριακής εργασίας εκδίδε- 
ται από το Συντονιστή Αποκεντρωμένης Διοίκησης. Για 
τους Ο.Τ.Α. πρώτου και δεύτερου βαθμού η απόφαση 
καθιέρωσης υπερωριακής εργασίας εκδίδεται από το 
Δήμαρχο ή τον Περιφερειάρχη, αντίστοιχα ή το εξουσι¬ 
οδοτημένο από αυτούς όργανο. 

Γ ια το προσωπικό των Ν.Π.Δ.Δ. και των Ν.Π.Ι.Δ. η από¬ 
φαση καθιέρωσης υπερωριακής εργασίας εκδίδεται από 
το Διοικητικό Συμβούλιο ή το όργανο διοίκησης ή το 
εξουσιοδοτημένο από αυτό όργανο. 

Για το προσωπικό των Ανεξάρτητων Διοικητικών αρ¬ 
χών (Α.Δ.Α.) αρμόδιος για την έκδοση απόφασης καθι¬ 
έρωσης υπερωριακής εργασίας του προσωπικού είναι 
ο Πρόεδρος ή το εξουσιοδοτημένο από αυτόν όργανο. 

Στις αποφάσεις αυτές καθορίζεται ο αριθμός των 
υπαλλήλων, το χρονικό διάστημα και οι ώρες υπερωρι- 
ακής απασχόλησης τους μέσα στα όρια των πιστώσεων 
του Προϋπολογισμού τους, μη επιτρεπομένης της επι¬ 
βάρυνσης του Προϋπολογισμού Δημοσίων Επενδύσεων. 

Οι ανωτέρω αποφάσεις δημοσιεύονται στην Εφημε¬ 
ρίδα της Κυβερνήσεως και ισχύουν από τη δημοσίευσή 
τους. Επισημαίνεται ότι ακόμη και εάν έχει παρασχεθεί 
υπερωριακή εργασία εκ μέρους των υπαλλήλων πριν 
από τη δημοσίευση των ανωτέρω αποφάσεων στην 
Εφημερίδα της Κυβερνήσεως, αυτή δεν μπορεί να απο¬ 
ζημιωθεί. 

Αύξηση των συνολικών αρχικών πιστώσεων του Προ¬ 
ϋπολογισμού για υπερωριακή εργασία και εργασία κατά 
τις νυχτερινές ώρες ή κατά τις Κυριακές και εξαιρέσιμες 
ημέρες είναι δυνατή μόνο με απόφαση του Υπουργού 
Οικονομικών, μετά από αιτιολογημένη πρόταση του δι- 
ατάκτη, με εξαίρεση τους Ο.Τ.Α. πρώτου και δεύτερου 
βαθμού. 

2. Οι ώρες της απασχόλησης καθ' υπέρβαση του υπο¬ 
χρεωτικού ωραρίου ορίζονται ανά εξάμηνο, χωρίς να 
υπάρχει η δυνατότητα αυξομείωσης μεταξύ των δύο 
εξαμήνων μέσα στο έτος, ως εξής: 

α. Απογευματινή Υπερωριακή εργασία Για απογευ¬ 
ματινή υπερωριακή εργασία μέχρι εκατόν είκοσι (120) 
ανά υπάλληλο. Για τα πληρώματα ασθενοφόρων του 
Ε.Κ.Α.Β. οι ως άνω ώρες ορίζονται μέχρι διακόσιες (200) 
ανά υπάλληλο, β. Υπερωριακή εργασία κατά τις νυχτε¬ 
ρινές ώρες ή κατά τις Κυριακές και εξαιρέσιμες ημέρες. 
Για υπερωριακή εργασία κατά τις νυχτερινές ώρες ή κατά 
τις Κυριακές και εξαιρέσιμες ημέρες, για υπαλλήλους 
που ανήκουν σε υπηρεσίες που λειτουργούν, βάσει νό¬ 
μου (είτε βάσει διάταξης νόμου είτε με απόφαση κατ' 
εξουσιοδότηση σχετικής διάταξης), είτε όλεςτις ημέρες 
του μήνα είτε σε δωδεκάωρη ή εικοσιτετράωρη βάση, 
μέχρι ενενήντα έξι (96) ώρες για τις νυκτερινές και μέχρι 
ενενήντα έξι (96) ώρες για τις Κυριακές και εξαιρέσιμες 
ημέρες, ανά υπάλληλο. Γ ια το προσωπικό των Ο.Τ.Α. πρώ¬ 
του βαθμού που ανήκει σε υπηρεσίες καθαριότητας, οι 
οποίες λειτουργούν, βάσει νόμου, σε εικοσιτετράωρη 
βάση, οι ως άνω ώρες ορίζονται μέχρι εκατόν ογδόντα 
(180) αντίστοιχα ανά υπάλληλο. 

3. Η ωριαία αποζημίωση υπερωριακής εργασίας 


των υπαλλήλων που απασχολούνται σύμφωνα με τις 
διατάξεις των παραπάνω παραγράφων ορίζεται ως 
εξής: 

α) Για υπερωριακή εργασία απογευματινών ωρών και 
μέχρι την 22η ώρα, ίση με το ωρομίσθιο 
(βλ. σχετικό πίνακα). 

β) Για νυκτερινή εργασία εργάσιμων ημερών που πα¬ 
ρέχεται από την 22η ώρα μέχρι την 6η πρωινή, ίση με 
το ωρομίσθιο αυξημένο κατά τριάντα τοις εκατό (30%) 
(βλ. σχετικό πίνακα). 

γ) Για εργασία ημερήσια ή νυκτερινή, που παρέχεται 
Κυριακές και εξαιρέσιμες ημέρες: 

αα) Από την 6η πρωινή μέχρι την 22η ώρα, ίση με το 
ωρομίσθιο αυξημένο κατά σαράντα τοις εκατό (40%) 
(βλ. σχετικό πίνακα). 

ββ) Από την 22η ώρα μέχρι την 6η πρωινή, ίση με το 
ωρομίσθιο αυξημένο κατά σαράντα πέντε τοις εκατό 
(45%) (βλ. σχετικό πίνακα). 

Το ωρομίσθιο ορίζεται στο ένα διακοσιοστό ογδοηκο¬ 
στό (1/280) του βασικού μισθού του μισθολογικού κλιμα¬ 
κίου της εκπαιδευτικής κατηγορίας του κάθε υπαλλήλου. 

Το ίδιο ωρομίσθιο ισχύει και για υπαλλήλους, που δεν 
υπάγονται στις διατάξεις του παρόντος, οι οποίοι απο- 
σπώνται σε υπηρεσίες του Δημοσίου, Ν.Π.Δ.Δ., Ν.Π.Ι.Δ. 
και Ο.Τ.Α.. Ο υπολογισμός πραγματοποιείται με βάση το 
μισθολογικό κλιμάκιο που αντιστοιχεί στα έτη υπηρεσίας 
τους, σε συνάρτηση με τα τυπικά τους προσόντα. 

Δεν επιτρέπεται η καταβολή υπερωριακής αποζημί¬ 
ωσης στους Γενικούς και στους Αναπληρωτές Γενικούς 
Γραμματείς Υπουργείου, καθώς και στους Ειδικούς Γραμ¬ 
ματείς Υπουργείου. 

Επιτρέπεται η καταβολή υπερωριακής αποζημίωσης, 
σύμφωνα με τα οριζόμενα στις παρ. Α1, 2 και 3, στους 
ειδικούς συμβούλους, ειδικούς συνεργάτες και επιστη¬ 
μονικούς συνεργάτες των Αποκεντρωμένων Διοικήσεων 
και των Ο.Τ.Α. πρώτου και δεύτερου βαθμού». 

«Γ. Ειδικές περιπτώσεις ...γ) Για τους υπαλλήλους που 
είναι αποσπασμένοι ή διατίθενται για την εξυπηρέτηση 
των Γραφείων των Βουλευτών, των Μελών του Ευρωπα¬ 
ϊκού Κοινοβουλίου, των Πολιτικών Κομμάτων, καθώς και 
του Γραφείου του Επιτρόπου στην Ευρωπαϊκή Επιτροπή, 
συνολικά το μήνα για κάθε υπάλληλο, ως ακολούθως: 
αα) Υπερωριακή εργασία (μέχρι 22ης ώρας) 14 ώρες 
ββ) Νυχτερινή υπερωριακή εργασία (από 22ης ώρας 
μέχρι 6ης πρωινής) 5 ώρες 
γγ) Εργασία τις Κυριακές και εξαιρέσιμες ημέρες (από 
6ης πρωινής μέχρι 22ης ώρας) 6 ώρες 
Οι πιστώσεις για την υπερωριακή απογευματινή, νυ¬ 
κτερινή απασχόληση ή απασχόληση κατά τις Κυριακές 
και εξαιρέσιμες ημέρες των παραπάνω υπαλλήλων της 
περίπτωσης γ των οποίων η μισθοδοσία βαρύνει τον 
Κρατικό Προϋπολογισμό (Αποκεντρωμένες Διοικήσεις, 
Υπουργεία, Νοσοκομεία κ.λπ.) εγγράφονται στον προϋ¬ 
πολογισμό των ανωτέρω φορέων για την πληρωμή των 
αποζημιώσεων. 

Για τους υπαλλήλους που διατίθενται ή αποσπώνται 
στα παραπάνω Γραφεία της ίδιας περίπτωσης γ από νομι¬ 
κά πρόσωπα και ΟΤΑ πρώτου και δεύτερου βαθμού, των 
οποίων η μισθοδοσία δεν βαρύνει τον Κρατικό Προϋπο- 

λογισμό, η αποζημίωση καταβάλλεται από τις Υπηρεσίες 
που ανήκουν οργανικά οι παραπάνω υπάλληλοι, για όσο 
χρονικό διάστημα είναι αποσπασμένοι ή διατίθενται στα 
προαναφερόμενα γραφεία. 

Το ωρομίσθιο της υπερωριακής εργασίας για τους 
υπαλλήλους όλων των προαναφερόμενων περιπτώσε¬ 
ων α, β και γ, καθορίζεται σύμφωνα με τις διατάξεις της 
παραγράφου Α3 (βλ. σχετικούς πίνακες)». 

12. Το γεγονός ότι ο Ε.Φ.Ε.Τ. εξ αντικειμένου έχει αυξη¬ 
μένες υποχρεώσεις, μεταξύ των οποίων είναι: 

• Καθημερινοί, τακτικοί και έκτακτοι έλεγχοι των επι¬ 
χειρήσεων παραγωγικής διακίνησης και εμπορίας τρο¬ 
φίμων. 

■ Έκτακτοι έλεγχοι σε περιόδους εορτών, λόγω της 
αυξημένης καταναλωτικής κίνησης. 

• Έκτακτοι έλεγχοι σε περιόδους διατροφικών κρίσεων. 

• Περισσότεροι εργαστηριακοί έλεγχοι λαμβανομένων 
δειγμάτων, μέσω του συστήματος ΚΑ5ΡΡ. 

• Διοικητική υποστήριξη του ελεγκτικού μηχανισμού, 
καθώς και επιδόσεων προστίμων τα οποία επιβάλλει ο 
ΕΦΕΤ. 

• Λήψη εν γένει διαφόρων μέτρων για την προστασία 
των καταναλωτών. 

• Διοικητικές και οικονομικές εργασίες για την υλοποί¬ 
ηση του ΕΣΠΑ. 

• Εργασίες που προκύπτουν από τον ορισμό του ΕΦΕΤ 
ως σημείο επαφής ΕΡ5Α, ΈΟΩΕΧ ΑΕΙΜΕΝΤΑΒΙΙΙ5,του άρ¬ 
θρου 50 του καν. 178/02 Ε.Κ. (ΑΕΕΡΓΓ). 

13. Τη δαπάνη, για τους 245 υπηρετούντες μονίμους 
και με σχέση εργασίας Ιδιωτικού Δικαίου Αορίστου Χρό¬ 
νου (Ι.Δ.Α.Χ) υπαλλήλους στον ΕΦΕΤ [προβλεπόμενος 
αριθμός υπαλλήλων 245+2 υπάλληλοι που διατίθενται 
α. για την εξυπηρέτηση του γραφείου του βουλευτή 
Φωτήλα (Νέστορα Θ.) και β. για την εξυπηρέτηση του 
γραφείου του βουλευτή Σαλμά (Φαλάρα Π.)], η οποία 
ανέρχεται σε ενενήντα χιλιάδες ευρώ (90.000,00€) και θα 
βαρύνει τις πιστώσεις του εγκεκριμένου τακτικού προϋ¬ 
πολογισμού του ΕΦΕΤ έτους 2019 και σε βάρος του ΚΑΕ 
0261, αποφασίζει ομόφωνα 

Την απόφαση καθιέρωσης υπερωριακής απασχόλη¬ 
σης κατ’ άτομο έως 35 ώρες για το Α' εξάμηνο και έως 
30 ώρες για το Β' εξάμηνο του 2019 (65 ώρες ετησίως), 
για τους 245 υπηρετούντες μόνιμους και με σχέση Ιδι¬ 
ωτικού Δικαίου Αορίστου Χρόνου (Ι.Δ.Α.Χ) υπαλλήλους 
του ΕΦΕΤ και έως 25 ώρες μηνιαίως, κατά άτομο και 
καθ' όλο το έτος, για τις 2 υπαλλήλους που διατίθενται 
για την εξυπηρέτηση γραφείων βουλευτών (14 ώρες 
ως 22ης ώρας - 5 νυχτερινές -6 εξαιρέσιμες), δαπάνης 
ενενήντα χιλιάδες ευρώ (90.000,00€) που θα βαρύνει 
τις πιστώσεις του τακτικού προϋπολογισμού του ΕΦΕΤ 
έτους 2019. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΠΟΛΥΧΡΟΝΗΣ ΠΟΛΥΧΡΟΝΙΟΥ 


Αριθμ. απόφ. 12/30-1-2019 (6) 

Έγκριση απασχόλησης υπαλλήλων του Κέντρου 
Μετεωρολογικών Εφαρμογών (ΚΕ.Μ.Ε) του 
(ΕΛ.Γ.Α) τις νυχτερινές ώρες εργάσιμων ημερών 
και τις νυχτερινές ή ημερήσιες ώρες Κυριακών 
και λοιπών εξαιρέσιμων ημερών για τη συμπλή¬ 
ρωση της υποχρεωτικής εβδομαδιαίας εργασί¬ 
ας, για το χρονικό διάστημα εφαρμογής του Προ¬ 
γράμματος Χαλαζικής Προστασίας έτους 2019 
από 20-03-2019 έως 30-09-2019. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΕΛΛΗΝΙΚΩΝ ΓΕΩΡΓΙΚΩΝ ΑΣΦΑΛΙΣΕΩΝ (ΕΛ.Γ.Α.) 

Έχοντας υπόψη: 

1. Τις διατάξεις του ν. 1790/1988 (134/Α'), όπως ισχύει 
σήμερα. 

2. Τις διατάξεις του ν. 3877/2010 (160/Α') «Σύστημα 
προστασίας και ασφάλισης της αγροτικής δραστηριό¬ 
τητας», όπως ισχύει σήμερα. 

3. Τις διατάξειςτου άρθρου 20 του ν. 4354/2015 (Φ.Ε.Κ. 
176/τ.Α'/16-12-2015), όπως ισχύει σήμερα. 

4. Το από 12-12-2014 Πρακτικό Συμφωνίας Διευθέτη¬ 
σης Χρόνου Εργασίας μεταξύ του ΕΛ.Γ.Α. και του Πανελ¬ 
λήνιου Συλλόγου Εργαζομένων ΕΛ.Γ.Α. 

5. Τηναριθ. 1210/23-01-2019 απόφαση του Προέδρου 
του ΕΛ.Γ.Α «Εγχειρίδιο Επιχειρησιακής Λειτουργίας του 
Εθνικού Προγράμματος Χαλαζικής Προστασίας περιό¬ 
δου 2019» 

6. Το γεγονός ότι από την εφαρμογή της απόφασης 
αυτής προκαλείται συνολική δαπάνη ύψους είκοσι δυο 
χιλιάδων πεντακοσίων (22.500,00) €, σε βάρος του προ¬ 
ϋπολογισμού του ΕΛ.Γ.Α. έτους 2019 στον οποίο έχουν 
εγγράφει οι σχετικές πιστώσεις με τα στοιχεία Κ.Λ. 
60.00.020, Κ.Λ.60.03.000 

7. Τις οι αριθμ. 1104/22-01-2019(ΑΔΑ:ΩΛΨΧ46ΨΧΞ5- 
ΗΙ7) και 1135/23-01 -2019 (ΑΔΑ:ΨΕ0446ΨΧΞ5-Λ2Ξ) απο¬ 
φάσεις ανάληψης υποχρέωσης. 

8. Το αριθ. 8/28-1-2019 εισηγητικό σημείωμα της Δι¬ 
εύθυνσης Διοικητικού του ΕΛ.Γ.Α. 

9. Την προφορική εισήγηση του Προέδρου καιτιςγνώ- 
μες των μελών του, αποφασίζει: 

I. Εγκρίνουμε τη με αμοιβή απασχόληση τεσσάρων χιλιά¬ 
δων τετρακοσίων εβδομήντα επτά (4.077) ωρών για δέκα 
εννέα (19) υπαλλήλους του Κέντρου Μετεωρολογικών 
Εφαρμογών (ΚΕ.Μ.Ε.) του ΕΛ.Γ.Α τις νυχτερινές ώρες εργά¬ 
σιμων ημερών και τις νυχτερινές ή ημερήσιες ώρες Κυρια¬ 
κών και λοιπών εξαιρέσιμων ημερών για τη συμπλήρωση 
της υποχρεωτικής εβδομαδιαίας εργασίας, για το χρονικό 
διάστημα εφαρμογήςτου Προγράμματος Χαλαζικής Προ¬ 
στασίας έτους 2019, από 20-3-2019 έως 30-9-2019. 

II. Η παραπάνω απασχόληση του προσωπικού κρί- 
νεται αναγκαία για την εφαρμογή του Προγράμματος 
Χαλαζικής Προστασίας κατά το χρονικό διάστημα 20-3- 
2019 έως 30-9-2019 ένεκα του οποίου απασχολείται το 
προσωπικό του Κέντρου Μετεωρολογικών Εφαρμογών 
ΚΕ.Μ.Ε., το οποίο καλύπτεται από την από 12-12-2014 

υπογραφείσα Συμφωνία Διευθέτησης Χρόνου Εργασί¬ 
ας, κατά τις νυχτερινές ώρες εργάσιμων ημερών και τις 
νυχτερινές ή ημερήσιες ώρες Κυριακών και λοιπών εξαι¬ 
ρέσιμων ημερών, προς συμπλήρωση της υποχρεωτικής 
εβδομαδιαίας εργασίας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΘΕΟΦΑΝΗΣΚΟΥΡΕΜΠΕΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.θ1(4>6ί.αΓ 










